106 पहलवान पहुंचे, दो दिवसीय लोहागढ़ केसरी दंगल शुरू
भरतपुर। लोहागढ़ केसरी दंगल में जोर आजमाइस करते पहलवान।
भास्कर संवाददाता|भरतपुर
जिलाकुश्ती संघ एवं भूरी सिंह व्यायामशाला समिति के संयुक्त तत्वावधान में शनिवार को लोहागढ़ स्टेडियम में दो दिवसीय लोहागढ़ केसरी दंगल का शुभारंभ हो गया। पहले दिन विभिन्न खिताबों के लिए कई रोचक मुकाबले हुए। दंगल में लोहागढ़ केसरी के खिताब के लिए हुई किश्तियों में दिल्ली के छत्रसाल स्टेडियम के प्रवीण, सोनीपत के मोहित, झझर के सतीश, गुरू हनुमान व्यायाम शाला दिल्ली के संजय, चंदौसी के यशपाल, तेज सिंह अखाड़ा के संदीप, स्टेडियम के शेरा अशोक बांसरोली अपने-अपने प्रतिद्वन्द्वी पहलवानों को पराजित कर क्वार्टर फाइनल दौर में प्रवेश किया। वहीं दंगल में लोहागढ़ कुमार, किशोर, बसंत के खिताब की किश्तियों के प्रथम चक्र की कुश्तियां आयोजित हुई। दो दिवसीय कुश्ती दंगल का उद्घाटन कलेक्टर डाॅ. एनके गुप्ता ने किया। इस मौके पर उन्होंने केसरी के खिताब पर जोर आज़माइश करने वाले सभी पहलवानों से हाथ मिलाकर उनका परिचय लिया। समारोह की अध्यक्षता व्यायामशाला समिति के अध्यक्ष डाॅ. गंभीर सिंह ने की। जबकि विशिष्ट अतिथि के रूप में दिल्ली के पूर्व डायरेक्टर फिजीकल बीपी गुप्ता, सीओ सिटी अबडदान र|ू मौजूद रहे। दंगल में निर्णायक की भूमिका अमृत, तेजेंद्र लाला, गंगा सिंह, भगवान सिंह एवं राजू खां ने निभाई।
कईमुकाबलों का आज होगा फाइनल, उमड़ी भीड़
दंगलके संयोजक चुन्नी कप्तान ने बताया कि इस दो दिवसीय दंगल में विभिन्न खिताबों के लिए 106 पहलवान जोर आज़माइश कर रहे हैं। इसके अलावा दंगल में स्पेशल कुश्तियां भी आयोजित कराई जा रही हैं। इस मौके पर कुश्ती उन्नायक जसवंत दारापुरिया, दरब पहलवान, दौलत पहलवान, अर्जुन पहलवान, प्रताप परमदरा, चन्द्रभान, क्षेत्रीय पार्षद समंदर सिंह गुर्जर मौजूद रहे। दंगल का समापन एवं पुरस्कार वितरण समारोह रविवार को दोपहर 4 बजे एक समारोह में होगा। समारोह के मुख्य अतिथि सहायक पुलिस अधीक्षक ग्रामीण धर्मेंद्र सिंह होंगे, जबकि अध्यक्षता जिला कुश्ती संघ के अध्यक्ष सीताराम गुप्ता करेंगे। वहीं विशिष्ट अतिथि के रूप में आरएएस अधिकारी अनिल कुमार सिंघल मौजूद रहेंगे।
awa_Deva awa_Deva npi_Deva hin_Deva hin_Deva hin_Deva